I 1930 giftet hun seg med Knut Knutsen, og sammen arbeidet de med diverse utsmykninger. Brochmann uttrykker også at Hjørdis hadde en stor og reell betydning for sin mann i deres kompaniskap, spesielt i arbeidet med den norske ambassaden i Stockholm. De fikk annenpremie i konkurransen om innredningen og utsmykkingen av festsalen i statens lærerinneskole i Hustell på Stabekk. Knut Knutsen tegnet de fleste innredningene og møblene, mens Hjørdis Knutsen sto for tekstilene i mange av hans bygg.